open-index/open-wikipedia-markdown huggingface dataset:
Amagerbro

**Amagerbro**, også kalt **Sønderbro**, tidligere **Christianshavns Overdrev**, senere **Christianshavns Fælled** (*fælled* = allmenning, takmark), er den delen av den administrative bydelen Sundbyøster i København som ligger på den nordøstligste delen av Amager. Området avgrenses mot nord av Christianshavns Vold, mot vest av Amagerbrogade og mot syd av Øresundsvej, hvor Amagerbro grenser opp til selve Sundbyøster. Området er et av de tettest befolkede i Danmark.

Befolkningstallet for Amagerbro oppføres ikke særskilt, men Amagerbro Provsti som er noe større enn det man vanligvis forstår med Amagerbro, har 117.291 innbyggere (2010).

Amagerbrogade er områdets hovedferdselsåre. Området betjenes dessuten av Københavns Metro med Amagerbro metrostasjon og Lergravsparken metrostasjon. Eneste større grønne anlegg i området er Kløvermarken, som i stor grad gir plass til kolonihager. 

Søren Kierkegaard skrev i sine *Diapsalmata* (= strøtanker) at han heller ville «være svinehyrde på Amagerbro og bli forstått av svinene, enn være dikter og misforstått av menneskene».

## Referanser
Gull som investering

**Gull** er en investering og verdilager som har en særskilt stilling, ikke minst gjennom dets kobling til lands sentralbanker som ofte har store gullreserver. Gull finnes i flere former for investeringer, blant annet som gullbarrer, gullmynt og gullsertifikat. De siste ett hundre år har investering i gull vært en svært dårlig investering, aksjemarkedet er til sammenligning flere hundre ganger bedre. 

## Gullprisen

Siden 1919 har korrekt internasjonal pris på gull blitt satt av London gold fixing som blir til ved en telefonkonferanse mellom de største gullhandlerne.

## Faktorer som påvirker gullprisen

Prisen på gull påvirkes slik som andre varer og valuta ved tilbud og etterspørsel, men også ved spekulasjon. 

### Sentralbanker
Det er allment akseptert at det finnes en sammenheng mellom rentenivået og gullprisen. Da rentene stiger gir det rentebaserte verdipapirer et høyere verdi enn gull, som følgelig synker. Og motsatt, da renten synker har gullprisen for vane på stige. Det finnes dog eksempler på at gullprisen har steget på tross av renteøkninger, slik som ECB's beslutning av den 7. april 2011. og i India 2011 da både renten og gullprisen toppet samtidig.

## Ulike måter å investere i gull
### Gullbarrer

En tradisjonell måte å investere i gull på er å kjøpe gullbarrer. Normalt gjøres disse forretningene hos spesialiserte forhandere. I noen land, slik som Canada, Argentina, Østerrike og Sveits kan man dog kjøpe og selge barrer direkte i de store bankene.  

I de siste hundre år har verdien av en investering, plassert i gull, utviklet seg svært dårlig sammenlignet med aksjemarkedet. Den norske økonomen og forvalteren Finn Øystein Bergh viste i en artikkel i avisen *[[Dagens Næringsliv]]* at ved å bruke beløpet tilsvarende verdien av én gullbarre i 1920 i aksjemarkedet, ville man hatt verdier for over 280 gullbarrer i 2024.

### Gullmynt

Gullmynt er en annen vanlig måte å eie gull. Gullmynt prises vanligvis etter deres renhet og vekt, pluss et mindre påslag basert  på tilgang og etterspørsmål. Numismatiske gullmynter prises hovedsakelig etter tilbud og etterspørsel avhengig av sjeldenhet og myntens kvalitet. Den vanligste gullmynten er Krugerrand.  

### Gullsertifikat
Gullsertifikat er en måte å kjøpe gull på uten at gullet flyttes rent fysisk. Dette forenkler gullhandel ettersom den fysiske transport er unødvendig. Gullsertifikater har sitt opphav fra 1600-tallet da gullsmeder i England og Nederland  utferdiget slike for å forenkle sitt arbeid.

### Gullkonto
Det finnes ulike former for "gullkonto". En av de viktigste forskjellene mellom disse er hvorvidt gullet holdes allokert eller ikke-allokert.

## Skatt
I EU er handel med gullmynt og gullbarrer fritatt fra moms.

## Referanser
Superbarna

**Superbarna** er en norsk gruppe fra Ask i Gjerdrum, bestående av barn i alderen 10 til 15 år. Nellie Helen Fladby, Tobias Asphol og Benjamin Asphol er vokalister i Superbarna. Bak Superbarna står Knut Bjørnar Asphol og Tone Lise Asphol. Superbarna har samarbeidet med blant andre Alexander Rybak, Knut Anders Sørum, Didrik Solli-Tangen, Lisa Børud og Sigmund Groven. Superbarna vant Spellemannprisen 2016 i klassen barnemusikk for *Hipp Hurra*.

## Diskografi
* 2009 *[[Supernova (album)|Supernova]]*
* 2009 *[[Juleønsker]]*
* 2011 *[[Superstjerne]]*
* 2012 *[[Vi har den ære. En hyllest til Thorbjørn Egner, Diverse Artister]]*
* 2013 *Barna synger Thorbjørn Egner*
* 2014 *Barna synger Alf Prøysen*
* 2014 *Vi vil leke*
* 2016 *Hipp Hurra*
* 2017 *Adventstid*
* 2018 *Statsminister*

## Eksterne lenker
* 
*
Sven Henriksen

**Sven Henriksen** er navnet til flere personer:

*Sven Henriksen (bokser) (1929–2011), norsk bokser
*Sven Henriksen (skuespiller) (f. 1955), norsk skuespiller, sanger og dramatiker
Friidrett under Asialekene 2002

**Friidrett under Asialekene 2002**. Friidrett var en av flere sporter under de fjortende Asialekene som ble arrangert i Busan i Sør-Korea i perioden 2. til 16. oktober 2002. Det var totalt 45 øvelser, 24 for menn og 21 for kvinner. Kina ble beste nasjon med fjorten gullmedaljer foran India og Saudi-Arabia med sju hver.

## Medaljer

## Resultater
### Menn

### Damer

## Eksterne lenker
* Results - GBR Athletics
Frikorps Oberland

**Frikorps Oberland** (tysk: *Freikorps Oberland*, også *Bund Oberland* eller *Kameradschaft Freikorps und Bund Oberland*) var et frikorps i årene 1919 til 1921 som i Weimarrepublikkens tidligste år bekjempet kommunister og polske nasjonalister under Oppstanden i Øvre Schlesien.

Frikorpset ble startet av lederen av det høyreekstreme Thuleselskapet, Rudolf von Sebottendorf tidlig i 1919 for å bekjempe Den bayerske rådsrepublikken. Året etter deltok frikorpset i å slå ned Ruhroppstanden. Under Oppstanden i Øvre Schlesien bisto frikorpset gjennom utstrakt brutalitet i å slå ned oppstanden blant polske nasjonalister. Medlemmer av frikorpset skal også ha stått bak snikmord på politikere, den mest kjente av disse er Matthias Erzberger fra det katolske Deutsche Zentrumspartei.

Frikorpset ble oppløst i 1921, og gruppen endret navn til *Bund Oberland*. Denne gruppen deltok i ølkjellerkuppet 8. november 1923. Bund Oberland dannet senere kjernen for etableringen av *[[Sturmabteilung]]* (SA) i Bayern, men flere av frikorpsets tidligere medlemmer ble også motstandere av nasjonalsosialistene.

## Noen kjente medlemmer

## Referanser
Jokeren (Batman)

**Jokeren**, eller Arthur Fleck, er en fiktiv karakter fra Batman-tegneseriene. Han var først med i *Batman #1* 1940.

Jokerens kjennetegn er galskap og ønske om anarki. Han blir fremstilt variert, noen ganger totalt kaldblodig med hat for liv, orden og Batman, andre ganger er han en gal klovn som liker å more seg via dødelige feller og planer. Jokeren er ofte regnet som «hovedskurken» i Batman-universet. Blant flere opphavshistorier er den mest kjente er at han var en arbeidsløs ingeniør og mislykket stand-up-komiker, som ble med på et innbrudd for å forsørge sin høygravide kone. Mens planleggingen pågår, får han vite at kona hans har dødd. Mannen som snart blir til Jokeren forsøker å trekke seg ut, men blir tvunget til å være med. Innbruddet blir avbrutt av Batman, men ingeniøren flykter, og ramler oppi en beholder med kjemikalier. Når han kryper ut er ansiktet hans endret til en klovnemaske: hvit hud, røde lepper og grønt hår. Til sammen får alle disse katastrofene mannen til å miste vettet, og han blir den helsprø Jokeren.

Jokeren har blant annet vært med i TV-serien Batman, 1989-filmen Batman og 2008-filmen The Dark Knight.

Det amerikanske filminstituttet har kåret Jokeren i Jack Nicholsons skikkelse til filmhistoriens 45. beste skurkeskikkelse.

## Referanser


## Eksterne lenker
* http://batman.wikia.com/wiki/The_Joker
Papa Bouba Diop

**Pape «Papa» Bouba Diop** (født 28. januar 1978, død 29. november 2020) var en senegalesisk fotballspiller. I perioden 2001 til 2008 spilte han 63 kamper og scoret elleve mål for s landslag. Han scoret tre mål i VM 2002: Han scoret seiersmålet da Senegal slo regjerende verdensmester Frankrike 1–0 i VMs åpningskamp, og han scoret to mål i 3–3 kampen mot Uruguay som sikret andreplass i den innledende gruppa. Dette var Senegals første VM, og de kom helt til kvartfinalen.

Diops foretrukne posisjon var defensiv midtbane, men han kunne også spille som et senter bak, der han spilte på RC Lens. 

Hans kallenavn var «The Wardrobe», gitt til ham av Fulham-fansen, på grunn av sin høyde og sin store ramme. Fulham-fansen dediserte også sin egen sang til Papa Bouba Diop i perioden han spilte i London-klubben mellom 2004 og 2007.

## Referanser


## Eksterne lenker
*
Sam Baldock

**Samuel Edward Thomas «Sam» Baldock** (født 15. mars 1989) er en engelsk fotballspiller som spiller for .

Han vokste opp i landsbyen Steeple Claydon, Buckinghamshire, mens han deltok Royal Latin School i Buckingham. Han har en yngre bror, George Baldock, som er under kontrakt med Milton Keynes Dons.

26. august 2011, signerte Baldock for West Ham United for en ukjent sum på en fire-års kontrakt med opsjon på ytterligere ett år. Han ble tildelt draktnummer 7. Baldock gjorde sin West Ham debut 17 september 2011 når han kom inn som 74de minutt erstatning for Henri Lansbury i en 0-0 borte med Millwall. Hans første to West Ham mål ble scoret i 4-0 seier på 15 oktober 2011 mot Blackpool på Upton Park. Han fikk sin andre kamp med to scoringer i påfølgende hjemmekamp som Hammers spilte til en 3-2 seier over Leicester City.

## Referanser


## Eksterne lenker
*
Imaginaerum

***Imaginaerum*** er det syvende studioalbumet fra det finske symfoniske metal-bandet Nightwish, og er et konseptalbum som forteller historien om en døende gammel komponist som tenker tilbake på sin ungdom. Albumet ble laget samtidig som filmen med samme navn. Alle låtene er skrevet av Tuomas Holopainen, med unntak av «The Crow, the Owl and the Dove» som er skrevet av Marco Hietala.

## Singler
Den første singelen fra albumet var «Storytime», og ble gitt ut 9. november 2011 i Finland (11. november i Norge). Komponist og bandleder Tuomas Holopainen har uttalt at singelen representerer hele albumet ganske godt, og gir et bedre bilde av albumet enn hva singlene «Eva» og «Amaranth» gjorde for albumet *[[Dark Passion Play]]*.

## Sporliste
Digipak-utgaven inneholder en bonus-CD med hele albumet i instrumental versjon.
# «Taikatalvi» (2:35)
# «Storytime» (5:22)
# «Ghost River» (5:28)
# «Slow, Love, Slow» (5:50)
# «I Want My Tears Back»(5:06)
# «Scaretale» (7:32)
# «Arabesque» (2:57)
# «Turn Loose the Mermaids» (4:20)
# «Rest Calm» (7:02)
# «The Crow, The Owl And The Dove» (4:10)
# «Last Ride Of The Day» (4:32)
# «Song Of Myself» (13:37)
## «From A Dusty Bookshelf»
## «All That Great Heart Lying Still»
## «Piano Black»
## «Love»
# «Imaginaerum» (6:17)

## Personell

### Bandet
Kalt *The Imagineers* i heftet som følger med platen:

* Anette Olzon – Vokal
* Tuomas Holopainen – Keyboard, Piano 
* Emppu Vuorinen – Gitar
* Marco Hietala – Bass, Vokal
* Jukka Nevalainen – Trommer, Slagverk

### Gjestemusikkere
Kalt *The Fellow Imagineers* i heftet som følger med platen:

* Troy Donockley
* Dermot Crehan – Hardingfele
* Dirk Campbell – Sorna
* Guy Barker – Solo trompet
* Paul Clarvis and Stephen Henderson – Etnisk slagverk
* Pekka Kuusisto – Fiolin
* "The loved ones & the fellowship" for strofeøving til spor 12

## Eksterne lenker
* 
* https://web.archive.org/web/20111129200444/http://nightwish.com/en/imaginaerum
Trondhjems Seilforening

**Trondhjems Seilforening** er en seilforening fra Trondheim, som ble stiftet i 1895. Foreningen er tilsluttet Norges Seilforbund og er Midtnorges største, med nær 600 medlemmer og ca. 160 båter (per 2023). Foreningens klubbhus ligger på Skansen og har også en havn i Ravnkloa. Seilforening arrangerer jolleseiling og regattaer for kjølbåter, samt aktiviteter for ynglingseilere.   

## Referanser


## Eksterne lenker
*
Boksing under Asialekene 1986

**Boksing under Asialekene 1986** Boksing var en av flere sporter i de tiende Asialekene som ble arrangert i Seoul i Sør-Korea i perioden 20. september til 5. oktober 1986. Det var niende gangen som boksing var på programmet for Asialekene. Det var tolv vektklasser og Sør-Korea ble beste nasjon de vant alle tolv gullmedaljene.

## Medaljer

## Resultater

## Eksterne lenker
* Página de los Juegos Asiáticos de 1986
The Meanest Girl in Town

**«The Meanest Girl in Town»** er en rask amerikansk filmsang, skrevet av Joy Buyers.

Elvis Presley sang den i Metro-Goldwyn-Mayer-filmen *[[Girl Happy (film)|Girl Happy]]* (1965). Rusty Wells (Presley) fremførte sangen i en scene, hvor han opptrådte sammen med et band. En rødhåret kvinne bar en plakat hvor det sto «I'm Evil» og skulle forestille «the meanest girl in town».

Presley spilte inn «The Meanest Girl in Town» i Radio Recorders, Hollywood, 10. juni 1964. Den ble utgitt på soundtrackalbumet *[[Girl Happy]]* (RCA Victor LPM&nbsp;3338 (mono) og RCA Victor LSP&nbsp;3338 (stereo)) i 1965. MGM-produsent var George Stoll.

## Referanser
Eva Eastwood

**Eva Eastwood** (egentlig ***Eva Östlund***), født 25. september 1967 i Örebro, er en svensk låtskriver og sanger. Hennes musikk er ofte påvirket av 1950-årene og fremover. I begynnelsen av 1990-årene spilte hun inn plater med Peak Brothers og hadde artistnavnet *Bobbie Jo*. Eastwood ble tilbudt en platekontrakt i USA i 1997, men valgte å reise hjem til Sverige og startet straks derpå bandet Eva Eastwood & The Major Keys, som spilte inn fem album for det lille selskapet Tail Records i Jönköping 1999-2006.

I 2005 medvirket Eastwood i TV-programmet *[[Allsång på Skansen]]*, hvor hun fremførte «Våra liv i repris» fra albumet *En ny stil i stan*, en hendelse som regnes som avgjørende for hennes karriere.

Som låtskriver har Eastwood komponert over 800 sanger, blant annet til artister som The Boppers, Linda Gail Lewis, Lalla Hansson, Bert Idoffs, Jerry Williams og Larz-Kristerz. 

I 2010 vant hun som første kvinne Örebro kommunes musikkpris, *Millencolin Music Prize*. 

Regissør og filmfotograf Matz Eklund lagde dokumentarfilmen *Eva, en lyckost!* om Eva Eastwood, hennes oppvekst i fosterfamilje etter morens død, farens alkoholmisbruk samt hennes musikkarriere.

## Diskografi
**Studioalbum**
* 1999 - *Good Things Can Happen*
* 2001 - *The Good Life I Have*
* 2001 - *Hot Chicks & Cool Cats*
* 2003 - *Roots Revival*
* 2004 - *En ny stil i stan*
* 2006 - *Ton of Heart*
* 2008 - *Well Well Well*
* 2009 - *The Beat Goes on*
* 2011 - *Lyckost*
* 2012 - *Åh, vilken skiva!*
* 2016 - *Min Melodi*
* 2020 - *Candy*

**Singler**
* 2011 – «Himlen Var Här»
* 2015 – «They Never Know»
* 2016 – «Jimmy, Jimmy»
* 2016 – «Tjocka Släkten»

**Samlingsalbum**
* 2013 – *Rockin' Collection – The Early Years*
* 2016 – *Det Bästa Med Eva Eastwood*

## Referanser


## Eksterne lenker
* 
*
Bibergschanze

**Bibergschanze** (norsk: *Bibergbakkene*), offisielt **Felix-Gottwald-Schisprungstadion**, er et skihoppanlegg i Saalfelden i Østerrike. Anlegget ligger i bydelen Uttenhofen, og består av fire hoppbakker med størrelse K85 (HS95), K60, K30 og K15. De tre minste bakkene har plastmatter, slik at de også kan brukes i sommerhalvåret. Bibergschanze ble brukt under junior-VM 1988 og 1999, og har hatt renn i verdenscupen i kombinert (sist i 1997) og kvinnenes hoppuke / kontinentalcupen for kvinner. Anlegget er eid av Schiklub Saalfelden.

Anerkjent bakkerekord i K85-bakken er 98 meter, satt av Kazuki Nishishita (Japan) i junior-VM 3. februar 1999. I K60-bakken er rekorden 68 meter, satt av Christian Reiter (Østerrike) 19. mars 2005 (snø) og Thomas Egger-Riedmüller (Østerrike) 14. juli 2005 (plast).

## Historie
Fra 1950 til 1980 var Ritzenseeschanze og Drei-Tannen-Schanze de viktigste hoppbakkene i Saalfelden. De to minste bakkene i Biberg ble bygd i 1970, de to største sto ferdig i 1986. Anlegget ble modernisert i 2004, da de to minste bakkene fikk plastmatter, og K45-bakken ble utvidet til K60. Under nyåpningen 10. oktober 2004 ble hoppanlegget offisielt omdøpt til Felix-Gottwald-Schisprungstadion, etter kombinertløperen Felix Gottwald, som er fra Saalfelden.

## Viktige renn (spesielt hopp)
### Menn

### Kvinner

## Kilder
*Skisprungschanzen-Archiv: Saalfelden (besøkt 3. desember 2011)
*Schiclub Saalfelden: Chronik (besøkt 3. desember 2011)
*Ski-Club Schönwald: Ergebnislisten (besøkt 3. desember 2011)
Saintes (Charente-Maritime)

**Saintes** er en kommune i departementet Charente-Maritime i regionen Nouvelle-Aquitaine vest i Frankrike. Saintes er underprefektur i departementet. Innbyggerne kalles for *saintaises* og *saintais*.

## Befolkningsutvikling
***Antall innbyggere i kommunen Saintes (Charente-Maritime)***

## Referanser


## Eksterne lenker
* 
* Kommunedata INSEE
Synnøve Solemdal

**Synnøve Solemdal** (født 15. mai 1989) er en norsk tidligere skiskytter som representerte Tingvoll Idrettslag. Hun debuterte i verdenscupen i skiskyting i 2008/09-sesongen.

Hennes beste resultat kom da hun vant verdenscupjaktstarten i Hochfilzen foran Tora Berger den 8. desember 2012. Før det hadde hun en fjerdeplass i sprinten dagen før samme sted, samt en fjerdeplass i Verdenscupåpningen 2011/12 i Östersund, i sprinten, bak Magdalena Neuner, Tora Berger og Kaisa Mäkäräinen som var topp 3 i Sprintcupen sesongen før.

I VM i skiskyting 2012 i Ruhpolding gikk hun andre etappe på det norske laget som tok gull på mix-stafett. De andre på laget var Tora Berger, Ole Einar Bjørndalen og Emil Hegle Svendsen. På stafetten gikk hun tredje etappe på det norske laget som fikk bronsemedalje bak Tyskland og Frankrike. De andre etappene ble gått av Fanny Welle-Strand Horn, Elise Ringen og Tora Berger. Hun var med på de norske lagene som vant mix-stafetten og stafetten i VM i skiskyting 2013 i Nové Město.

Hun er fra sesongen 2022/23 ekspertkommentator i skiskyting for NRK.

## Meritter
### Olympiske leker

### Verdensmesterskap

### Verdenscupseire

## Referanser


## Eksterne lenker
*
Hanchongryun

**Hanchongryun** (**Han**kuk Daehak **Chong**haksaenghoi **Ryun**hap, eller **South Korean Federation of University Students Councils**) er en sørkoreansk studentorganisasjon som støtter Nord-Korea og en koreansk gjenforening under nordkoreansk ledelse. Tilsvarende oppfordrer og støtter organisasjonen sørkoreanske studenters arbeid for å undergrave og avvikle det sørkoreanske politiske system. Organisasjonen er særlig kritisk til USAs militære nærvær i Sør-Korea i form av United States Forces Korea (USFK), som en anser for å være en nedverdigende form for imperialisme fra USAs side.

Den generelle sørkoreanske opinionen er negative til Hanchongryun. Organisasjonen ble erklært som kriminell av Sør-Koreas nye sikkerhetslover som ble innført i 1999, for sine pro-nordkoreanske aktiviteter.

Den nordkoreanske studentorganisasjonen Pomchonghakryon anser Hanchongryun som sin sørkoreanske avdeling.

Hanchongryun har sitt hovedsete i Korea University (Seoul) og Chonnam University (Gwangju). Organisasjonen ble etablert i 1993 som en etterfølger av studentorganisasjonen Jeondaehyop (전대협) som igjen ble etablert i 1987 og var særlig aktiv i forbindelse med de nasjonale opptøyene i Sør-Korea mot slutten av 1980-tallet.

## Referanser


## Eksterne lenker
*  What Can the Student Movement Do in Korea? The Hanyang Journal 30. mai 2008
Boksing under Asialekene 1990

**Boksing under Asialekene 1990**. Boksing var en av flere øvelser under de ellevte Asialekene som ble arrangert i Beijing i Kina i perioden 22. september til 7. oktober 1990. Det var tiende gangen boksing var på programmet under Asialekene. Det var tolv vektklasser og Sør-Korea ble beste nasjon med fem gullmedaljer foran Thailand med to.

## Medaljer

## Resultater

## Eksterne lenker
* Página de los Juegos Asiáticos de 1990
Kari Henneseid Eie

**Kari Henneseid Eie** (født 2. juli 1982) er en norsk tidligere skiskytter  som representerte Drangedal Skiskytterlag.

Eie debuterte i verdenscupen i skiskyting i 2005/06-sesongen, og tok verdenscuppoeng i en rekke renn.

## Referanser


## Eksterne lenker
*
Pomchonghakryon

**Pomchonghakryon** (eller **National Alliance of Youth and Students for the Country's Reunification**) er en nordkoreansk studentorganisasjon som støtter koreansk gjenforening. Den ble etablert 15. august 1992, dagen for 47-års markeringen for slutten av den japanske okkupasjonen av Koreahalvøya.

Organisasjonen anser den sørkoreanske studentorganisasjonen Hanchongryun som sin sørkoreanske avdeling. Hanchongryun er erklært som kriminell etter de sørkoreanske sikkerhetslovene fra 1999. Pomchonghakryon har også en avdeling i Japan. Organisasjonen har årlige møter, og har som politisk mål å gjøre slutt på all utenlandsk innflytelse i Korea og å gjenforene landet under nordkoreansk ledelse.

## Referanser

* Moves of S. Korean ANSP to stamp out Pomchonghakryon denounced  KCNA News, 14. desember 1997
* Students under Hanchongryon stage all-night strike  KCNA News, 17. august 1998

## Eksterne lenker
* What Can the Student Movement Do in Korea? The Hanyang Journal 30. mai 2008
Parlamentsvalget i Egypt 2011–2012

**Parlamentsvalget i Egypt 2011–2012** var et  valg til det egyptiske parlamentet. Valget foregikk i 3 omganger i perioden 28.&nbsp;november&nbsp;2011&ndash;11.&nbsp;januar&nbsp;2012. 

Det var valg til 498 av 508 seter i underhuset i parlamentet. De resterende 10 parlamentsmedlemmene utpekes av presidenten/Det øverste militærrådet.

## Resultat
Valget ble en seier for islamistiske partier. Frihets- og rettferdighetspartiet, som er nært knyttet til Det muslimske brorskapet i Egypt, ble klart størst med 47,2&nbsp;% av stemmene. Det salafistiske Nour-partiet fikk 24,3&nbsp;% av stemmene. Det liberale Nye Wafd-partiet og det sekulære Egyptisk blokk ble størst av de ikke-islamistiske partiene.

**Fordelingen av mandater**:

* Frihets- og rettferdighetspartiet – 235 seter (47,2&nbsp;%)
* Nour-partiet – 121 seter (24,3&nbsp;%)
* Nye Wafd-partiet – 38 seter (7,6&nbsp;%)
* Egyptisk blokk – 34 seter (6,8&nbsp;%)
* Al-Wasat-partiet – 10 seter (2,0&nbsp;%)
* Reform og utviklingspartiet – 9 seter (1,8&nbsp;%)
* Revolusjonen fortsetter – 7 seter (1,4&nbsp;%)
* Andre partier – 18 seter (3,6&nbsp;%)
* Uavhengige – 26 seter (5,2&nbsp;%)

## Oppløsningen av parlamentet i juni 2012

14. juni 2012 vedtok Egypts høyesterett at valget hadde foregått på en grunnlovstridig måte. Retten undersøkte valgets legitimitet fordi en del av plassene ble valgt gjennom forholdstallsvalg, mens andre ble valgt gjennom pluralitetsvalg. Ifølge valglovgivningen skal 2/3 av parlamentsmedlemmene velges fra partilister og 1/3 fra uavhengige kandidater, men den åpnet for at partimedlemmer kunne stille som uavhengige, men uavhengige ikke kunne stille på partilistene. Høyesteretten fant dette grunnlovsstridig og besluttet dermed å oppløse hele underhuset. Beslutningen minner om en beslutning av 19. mai 1990, da Egypts høyesterett også oppløste parlamentet av lignende årsaker. Effekten av et ikke-fungerende parlament er i praksis mer makt til Det øverste militærrådet, noe mange frykter konsekvensene av.

Samtidig forkastet høyesteretten parlamentets lovforslag om å forhindre tidligere medlemmer av Hosni Mubaraks regime fra å stille til valg, en lov utformet med sikte på å hindre Aḥmad Šafīq fra å stille til presidentvalget. Beslutningen kom bare to dager før valgets andre og avgjørende omgang.

## Referanser


## Se også
* Den egyptiske revolusjonen i 2011

## Eksterne lenker
* Offisielt nettsted for valgkomitéen
Henrik L’Abée-Lund

**Henrik L'Abée-Lund** (født 26. mars 1986) er en norsk skiskytter som representerer Oslo Skiskytterlag.

L'Abée-Lund debuterte i verdenscupen i skiskyting i 2010/11-sesongen, og har tatt verdenscuppoeng i en rekke renn. Hans første verdenscupseier kom 9. desember 2012, da Norge vant stafetten i Hochfilzen. 

Han gikk andre etappe på det norske laget som tok gull på 4 x 7,5 km stafett i VM i skiskyting 2013 i Nové Město na Moravě i Tsjekkia. De øvrige på laget var Ole Einar Bjørndalen, Tarjei Bø og Emil Hegle Svendsen. 

L'Abée-Lund var uttatt i den norske troppen til Vinter-OL 2018 i Pyeongchang, men fikk ikke gå noen distanser. Han tok sin første verdenscupseier individuelt på sprinten i Holmenkollen den 15. mars 2018.

## Referanser


## Eksterne lenker
*
Boksing under Asialekene 1994

**Boksing under Asialekene 1994**. Boksing var en av flere sporter under de tolvte Asialekene som ble arrangert i Hiroshima i Japan i perioden 2. til 16. september 1994. Det var ellevte gangen som boksing var på programmet under Asialekene. Det var tolv vektklasser og Filippinene ble beste nasjon med tre gullmedaljer foran Kasakhstan, Sør-Korea og Usbekistan alle med to gull.

## Medaljer

## Resultater

## Eksterne lenker
* Amateur Boxing
George Abraham Grierson

**George Abraham Grierson** (født 7. januar 1851 i Glenageary i Dublin i Irland, død 9. mars 1941 i Camberley i Surrey) var en britisk orientalist og indolog.

Grierson virket innenfor sivilforvaltningen i britisk India fra 1873 til 1898, da han bosatte seg i Shimla og av den indiske regjeringen fikk i oppdrag å ordne og utgi sitt verk *Linguistic Survey of India*. I årene 1894-1897 var han *philological secretary* for Asiatic Society i Calcutta. Han bosatte seg senere i England.

Grierson var en fremstående kjenner av de moderne indiske folkespråkene såvel som av etnologi og seder. Han var æresdoktor ved flere universiteter, blant annet i Halle an der Saale, visepresident i Royal Asiatic Society og mottok i 1905 Volneyskaprisen av Institut de France. Han ble adlet i 1912.

## Referanser
Boksing under Asialekene 2002

**Boksing under Asialekene 2002**. Boksing var en av flere sporter under de fjortende Asialekene som ble arrangert i Busan i Sør-Korea i perioden 2. til 16. oktober 2002. Det var trettende gangen som boksing var på programmet under Asialekene. Det var tolv vektklasser og Usbekistan ble beste nasjon med fem gullmedaljer foran Sør-Korea med tre.

## Medaljer

## Resultater

## Eksterne lenker
* Official website
Sande skole (Sola)

**Sande skole** er en offentlig barneskole i Sola kommune opprettet i 1999. Bokmål er skolen sitt hovedmål. Skolen har ca 40 lærer og ca 300 elever fordelt på de sju trinnene fra 1. til 7. klasse. Skolen ligger nær Sola sentrum og Sola Kulturhus. 

Adresse er Stemvegen 36, 4050 Sola

## Eksterne lenker
* Utdanningsdirektoratet
* Skolens hjemmeside
Boksing under Asialekene 2006

**Boksing under Asialekene 2006**. Boksing var en av flere sporter under de femtende Asialekene som ble arrangert i Doha i Qatar i perioden 1. til 15. desember 2006. Det var fjortende gangen som boksing var på programmet under Asialekene. Det var elleve vektklasser og Usbekistan ble beste nasjon med tre gullmedaljer foran Kina og Filippinene med to hver.

## Medaljer

## Resultater

## Eksterne lenker
* Official website
Suniti Kumar Chatterji

**Suniti Kumar Chatterji** (Bengali: সুনীতিকুমার চট্টোপাধ্যায় Shunitikumar Chôṭṭopaddhae) (født 26. november 1890 i Shibpur i Howrah i det vestlige Bengal i India, død 29. mai 1977 i Calcutta) var en indisk språkforsker og filolog. Han var sønn av Haridas Chattopadhyay, en fremtredende Kulin Brahmin.

Chatterji er bl.a. kjent for sin klassifisering av indoariske språk basert på bestemte fonetiske isoglosser.

## Bibliografi
Blant hans publikasjoner om språk og litteratur kan nevnes: 
* *The Origin and Development of the Bengali Language*  
* *Bengali Phonetic Reader* 
* *Indo-Aryan and Hindi*
* '' Ramayana: its Character , Genesis, History and Exodus: A Resume. Calcutta: Prajna.

## Referanser
Civilförsvarsstyrelsen

**Civilförsvarsstyrelsen** var en svensk statlig etat som eksisterte mellom 1944 og 1986. Etaten ble opprettet ved sivilforsvarsloven av 1944 og erstattet Luftskyddsinspektionen og Statens utrymningskommission. Den hadde som navnet antyder hovedansvaret for det statlige sivilforsvaret.

I begynnelsen sorterte etaten under Socialdepartementet, deretter Inrikesdepartementet, Kommundepartementet og til slutt Försvarsdepartementet.

Etaten ble i 1986 slått sammen med Statens brandnämnd til Statens räddningsverk.

## Generaldirektører og sjefer
*Åke Natt och Dag  1944 – 1948
*Åke Sundelin      1948 – 1975
*Gunnar Gustafsson 1975 – 1986
Olav Reiersøl

**Olav Reiersøl** (født 28. juni 1908, død 14. februar 2001) var en norsk statistiker og professor ved universitetet i Oslo.

Reiersøl var sønn av en lærer. Han studerte realfag med spesialisering i matematikk ved universitetet i Oslo, og ble *[[cand. real.]]* i 1935. Han arbeidet deretter som assistent for professor Ragnar Frisch, og var fra 1938 av universitetets eneste foreleser i statistikk. Under 2. verdenskrig var han aktiv i motstandsbevegelsen, og måtte flykte til Sverige i desember 1943. Han var i Sverige til juni 1945, og tilbragte de neste årene delvis i England og USA. I 1950 ble han utnevnt til dosent i matematikk ved universitetet i Oslo, og i 1958 til professor. I 1961 fikk han et professorat i matematisk statistikk, og beholdt denne stillingen til han gikk av i 1975.

Reiersøls forskningsarbeid dreide seg om økonometri og statistikk. Han interesserte seg for esperanto og var en av grunnleggerne av en internasjonal esperantoforening for matematikere, *Internacia Asocio de Esperantistaj Matematikistoj*.

## Referanser


## Litteratur
* *[http://korora.econ.yale.edu/et/interview/reiersol.pdf The ET Interview: Professor Olav Reiersøl]*, i *Economic Theory* 16 (2000), s. 113–125.
Kyndby kirke

**Kyndby kirke** befinner seg i landsbyen Kyndby ca. 11 km sydvest for Frederikssund på Sjælland.

Kirken ble bygget omkring 1125 i romansk stil og av frådsten. Den er forlenget i to omganger: Omkring 1400 fra mot vest og omkring 1500 ble det tilbygd et langhuskor mot øst. Opprinnelig hadde kirken et flatt tak, men på midten av 1400-tallet på det bygget inn hvelvinger. Tårnet er fra 1876, og står på samme sted som våpenhuset tidligere befant seg. 

Kirken har kalkmalerier som menes utført av Jørlundeverkstedet I kirkens nordvegg henger et krusifiks av tre, som er utført i 1375 og gjenfunnet i 1945. 

## Referanser


## Eksterne lenker
* Bilder av kirken på danmarks-kirker.dk
Mordaunt-Short

**Mordaunt-Short** er en produsent av høyttalere i Storbritannia.
Bedriften ble startet i London i 1967. I slutten av 1970-årene utga de tre serier med høyttalere, *Festival*, *Carnival* og *Pageant*.
I 1984 kom seriene MS20, MS30 og MS40. Disse navnene ble brukt om igjen i 1993, til en budsjett-serie av høyttalere som de produserte i tillegg til en dyrere serie.

## Eksterne lenker
*
Hermine Reuss

**Prinsesse Hermine Reuss von Greiz** (tysk: Hermine Prinzessin Reuß zu Greiz; født 17. desember 1887 i Greiz, død 7. august 1947 i Frankfurt an der Oder) var keiser Wilhelm IIs andre hustru.

## Bakgrunn
Prinsesse Hermine var datter av Heinrich XXII, prins Reuss von Greiz (28. mars 1846 &ndash;19. april 1902) og prinsesse Ida von Schaumburg-Lippe (28. juli 1852 &ndash;28. september 1891) datter av Adolf I av Schaumburg-Lippe. Hennes far var overhode for fyrstehuset Reuss, eldre linje, som i dag er en del av den tyske delstat Thüringen

## Første ekteskap
Hermine ble 7. januar 1907 gift i Greiz med prins Johann George Ludwig Ferdinand August von Schönaich-Carolath (11. september 1873 &ndash; 7. april 1920).

De fikk fem barn:

* Prins Hans Georg Heinrich Ludwig Friedrich Hermann Ferdinand (født 3. november 1907, død 9. august 1943, gift med Sibylle, Baronesse av Zedlitz und Leipe), drept i kamp i Russland på Østfronten under andre verdenskrig
* Prins Georg Wilhelm (født 16. mars 1909, død 1. november 1927), ugift
* Prinsesse Hermine Caroline Wanda Ida Luise Feodora Viktoria Auguste (født 9. mai 1910), gift i 1936 med Hugo Herbert Hartung
* Prins Ferdinand Johann Georg Hermann Heinrich Ludwig Wilhelm Friedrich August  (født 5. april 1913, død 17. oktober 1973), gift først med Rose Rauch, ekteskapet endte i skilsmisse, deretter gift med Margret, baronesse von Seckendorff
* Prinsesse Henriette von Schönaich-Carolath (født 25. november 1918, død 16. mars 1972), gift 1. oktober 1940 i Doorn med prins Karl Franz Josef prins av Preussen, ekteskapet endte i skilsmisse

## Ekteskap med tidligere keiser Wilhelm II

I januar 1922 sendte en sønn av prinsesse Hermine en bursdagskort til den tyske keiseren Wilhelm II, som da inviterte gutten og hans mor til å besøke ham i Huis Doorn i Doorn i Nederland. 

Både Wilhelm og Hermine hadde nylig mistet sine ektefeller. Vilhelm bestemte seg tidlig samme år for at han ville gifte seg med Hermine, men dette møtte en viss motstand hos tyske monarkister og fra hans egne barn. Men 5. november 1922 giftet den 63 år gamle tidligere keiseren seg med den 34 år gamle Hermine i Doorn. 

Ekteskapet ble lykkelig. Også Hermines første ektemann hadde vært eldre enn henne; aldersforskjellen mellom dem var 14 år.

Hun skrev i 1927 memoarboken *Mijn leven en hoe ik den keizer trouwde* om sitt liv i eksil. Wilhelm og Hermine levde sammen til hans død i 1941.

## De siste årene
Hermines datter Henriette giftet seg i 1940 med sønnen til Wilhelms barnebarn Joachim av Preussen, prins Karl Franz Josef av Preussen. Etter Wilhelms død i 1941 vendte Hermine tilbake til Tyskland og bosatte seg på sin første ektemanns gods i Schlesien fram til 1945  Etter andre verdenskrig ble hun internert i husarrest i Frankfurt (Oder) i den sovjetiske okkupasjonssonen.

Hun døde i august 1947, 59 år gammel, i interneringsleiren Paulinenhof ved Brandenburg. Hun er gravlagt i Antikentempel i Potsdam.

## Referanser


## Eksterne lenker
*
Julianehøj

**Julianehøj** er en ombygget ganggrav (dansk: jættestue) utenfor Slotshegnet ved Jægerspris slott på Sjælland, som inngår i monumentparken Mindelunden.

Jettestuen, som opprinnelig stammer fra ca. 3000 f.Kr., ble opprinnelig kalt *Monses høj* og *Væverhøj* og ble utgravet og sterkt ombygget på slutten av 1700-tallet i regi av Arveprins Frederik og Ove Høegh-Guldberg. Det ble funnet menneskeknokler, en kobber- eller bronsedolk, samt flintredskaper.

Frederik navnga det nye monument etter sin mor enkedronning Juliane Marie. Billedhuggeren Johannes Wiedewelt ble satt til å tegne den nye inngangsportalen. Den opprinnelige, østvendte, inngangen ble lukket og det ble satt opp en tavle i norsk marmor over den nye portalen med innskriften: JULIANE-HØJ – TIL DEN BEDSTE MODERS MINDE HELLIGES DETTE ÆLDGAMLE MINDESMÆRKE FUNDET I AARET MDCCLXXVI AF ARVE-PRINDS FRIDERICH.

Oppe på selve jettestuen ble det satt opp syv minnestøtter i *[[Gjellebekkmarmor|gjellebækmarmor]]* med navn på de tidlige sagnkongene Skjold, Frode den Fredegode, Dan Mykillati, Harald Hårfagre, Gorm den Gamle, Harald Blåtann og Wittekind. I 1782 ble en norsk runesten – den såkalte *[[Igijos sten]]*, funnet i 1781 i en grav ved gården Stenstad i Telemark – montert på toppen av anlegget.

Den arkeologiinteresserte kronprins Frederik undersøkte også gravhaugen i april 1834. Hele monumentet ble restaurert i 1984. Osten *Julanehøj* er oppkalt etter monumentet.

## Referanser
Kahlanger-Schanze

**Kahlanger-Schanze** (norsk: *Kahlanger-bakken*) er et skihoppanlegg i Oberaudorf i Tyskland. Det består av en hoppbakke med K-punkt 80 meter og bakkestørrelse 89 meter, samt tre mindre bakker med størrelse K35, K18 og K9. De tre minste bakkene har plastmatter, slik at de også kan brukes i sommerhalvåret. Hoppbakkene ligger i Hocheck skianlegg, som også har alpinbakke og en bane for sommeraking. Anlegget er eid av WSV Oberaudorf.

Den største hoppbakken ble sist modernisert i 1999. Den hadde renn i kontinentalcupen for kvinner i 2005. Bakkerekorden er 91 meter, satt av Thomas Thurnbichler 7. januar 2001.

## Viktige renn

## Kilder
*Skisprungschanzen-Archiv: Oberaudorf (besøkt 3. desember 2011)
Hjem til deg

***Hjem til deg*** er et musikkalbum med Steinar Fjeld Dobbelt Opp, utgitt i 1970. Dette er hans debutalbum. Dobbelt Opp var Birger Dahlman. 

## Sporliste

# «La la la (nå reiser jeg til deg)»
# «Grønne små epler»
# «Tid vår tid»
# «7 til 19»
# «Gi meg no'n kroner»
# «Maria Isabel»
# «Hjem til deg»
# «Hvis du går din vei»
# «På Champs Elysees»
# «Blomstenes vals»
# «En kvinne blant kvinner»
# «Et eviggrønt tre»
## Andre medvirkende
* Øla Johansen – lydtekniker 
* Knut P. Knutsen – arrangement
* Johnny Sareussen – produsent

## Eksterne lenker
*
Jóna Mortensen

**Jóna Mariusardóttir Mortensen** (født 1. desember 1953) er en færøysk bankkvinne og politiker (Sb.).

Hun har bankutdannelse og arbeider i Eik Banki i hjembyen Tórshavn. Hun har vært tillitsvalgt i Eik Banki i 15 år, formann i Sambandsflokkurins velgerforening i Suðurstreymoy (Føroya Væl) 2008–2010 og styremedlem i Færøyenes Røde Kors. Mortensen møtte fast på Lagtinget for næringsminister Johan Dahl 2011–2015, og satt i Lagtingets kulturkomité og Lagtingets tilsyn for varetektsfanger.

## Referanser
IMAX Corporation

**IMAX Corporation** er et canadisk selskap som produserer filmkameraer og -fremvisningsutstyr under merkenavnet IMAX. Selskapet ble grunnlagt i 1968 som en følge av verdensutstillingen i Montréal året før, hvor filmer vist over flere skjermer ble en stor suksess. En gruppe canadiske filmmakere gikk sammen om å utvikle et nytt system med én enkel kraftig filmfremviser som erstatning for det eksisterende systemet med flere fremvisere. IMAX-teknologien ble vist frem for første gang på verdensutstillingen i Osaka i 1970. IMAX Corporation ble børsnotert i juni 1994.

## Referanser


## Eksterne lenker
*
Kyndby Huse

**Kyndby Huse** er en liten bebyggelse i Nordsjælland med 303 innbyggere (2023). Kundby Huse ligger i Kyndby Sogn ved Isefjord og tett på Kyndbyverket på Hornsherred 2 km nordvest for Kyndby og 15 km sydvest for Frederikssund. Byen tilhører Frederikssund kommune og er beliggende i Region Hovedstaden. 

Kyndby Huse ble grunnlagt i forbindelse med etableringen av Kyndbyverket, som ble satt i drift i 1940. I 2002 solgte energiselskapet Energi E2 de ca. 150 eiendommene og beboerne stiftet den 9. april 2002 en andelsboligforening som endelig overtok byen og området den 1. juli 2002. 

## Referanser




## Eksterne lenker
*
Nairobi National Museum

**Nairobi National Museum** er et av Kenyas nasjonalmuseer, *[[National Museums of Kenya]]*. Det ligger på  Museum Hill i Nairobi.

Museet ble opprinnelig grunnlagt i 1910 av *East Africa and Uganda Natural History Society* og lå da der Nyayo House står i dag. I 1922 ble det flyttet til der *Nairobi Serena Hotel* i Uhuru Park finnes i dag. I 1929 ble det omsider flyttet til sin nåværende plass på Museum Hill, der det ble døpt til *Coryndon Museum* etter den tidigere britiske guvernøren i Kenya Robert Coryndon. Ved selvstendigheten i 1963 fikk det navnet *National Museum of Kenya*. 

Museet gjenåpnet i 2008 etter modernisering.

Til museets permanente utstillinger hører en naturhistorisk utstilling med blant annet et komplett skjelett av en Homo erectus-gutt, samt en utstilling om kulturhistorien til de største folkegruppene i Kenya.

## Referanser


## Eksterne lenker
*
Det danske kongehuset

**Det danske kongehuset** (også kjent som den danske **kongefamilien**) består av Kong Fredrik X og hans familie. Mange av kongefamiliens medlemmer inngår i den danske tronfølgen, men ikke alle.

## Personkrets
Til den kongelige familie regnes:
* Dronning Margrethe
** Kong Frederik og dronning Mary
*** Kronprins Christian
*** Prinsesse Isabella
*** Prins Vincent
*** Prinsesse Josephine
** Prins Joachim og prinsesse Marie. (Alexandra, grevinne av Frederiksborg gikk ut av kongehuset 3. mars 2007)
*** Grev Nikolai
*** Grev Felix
*** Grev Henrik
* Prinsesse Benedikte 
** Gustav av Sayn-Wittgenstein-Berleburg, 
** Alexandra av Sayn-Wittgenstein-Berleburg og Jefferson av Pfeil og Klein-Ellguth
*** Richard von Pfeil und Klein-Ellguth
*** Ingrid von Pfeil und Klein-Ellguth
** Nathalie zu Sayn-Wittgenstein-Berleburg
*** Konstantin zu Sayn-Wittgenstein-Berleburg-Johannsmann
* Anne-Marie av Hellas 
** Alexia av Hellas og Danmark
** Pavlos av Hellas
** Nikolaos av Hellas og Danmark
** Theodora av Hellas og Danmark
** Philippos av Hellas og Danmark
* Elisabeth av Danmark (datter av Knud av Danmark)

## Eksterne lenker
* Kongehusets medlemmer
Nå Meloditoppen

***Nå Meloditoppen*** er en musikkassett med diverse artister, utgitt i 1984.

## Sporliste
# The Pretenders: «Thumbelina»
# Nick Borgen: «Når en sommer er forbi»
# Bente Lind: «Troll i eske»
# Tore Hansen: «Senor»
# Ina Tangerud: «Blomster (skal man la stå i fred)»
# Casino Steel, Ottar Johansen & Claudia Scott: «Such a Shame»
# Stein Ove Berg: «Turaluraluralu»
# Hilde Heltberg & Jonas Fjeld: «Why Don't You Love Me Tonight»
# Mikael Rickfors: «Blue Fun»
# Kate: «Hjelp meg»
# Don Marco: «Anno Domini»
# 2+2: «Ciao Amore»
# Kirsti Sparboe: «Hjem langt mot nord»
# Göran Fristorp: «Jeg lagde meg så sildig»

## Eksterne lenker
*
Distrikter i Gujarat

Liste over **distrikter i Gujarat**. Distriktene er en administrativ inndeling av den indiske delstaten Gujarat. 

}
|
|
|-
|Surat
|
|
|
|
|-
|Vadodara
|
|
|
|
|-
|Rajkot
|
|
|
|
|-
|Banaskantha
|
|
|
|
|-
|Bhavnagar
|
|
|
|
|-
|Junagadh
|
|
|
|
|-
|Sabarkantha
|
|
|
|
|-
|Panchmahal
|
|
|
|
|-
|Kheda
|
|
|
|
|-
|Jamnagar
|
|
|
|
|-
|Dahod
|
|
|
|
|-
|Kutch
|
|
|
|
|-
|Anand
|
|
|
|
|-
|Mehsana
|
|
|
|
|-
|Surendranagar
|
|
|
|
|-
|Valsad
|
|
|
|
|-
|Bharuch
|
|
|
|
|-
|Amreli
|
|
|
|
|-
|Gandhinagar
|
|
|
|
|-
|Patan
|
|
|
|
|-
|Navsari
|
|
|
|
|-
|Tapi
|
|
|
|
|-
|Narmada
|
|
|
|
|-
|Porbandar
|
|
|
|
|-
|Dang
|
|
|
|
|}

## Referanser
Rhythm of the Rain

**«Rhythm of the Rain»** er en amerikansk sang, skrevet av medlem av bandet The Cascades, John Claude Gummoe. Singleversjonen med The Cascades ble utgitt på singelen Valiant Records 6026 i november 1962. Sangen ble arrangert av Perry Botkin Jr.. Produsent var Barry De Vorzon.

The Cascades' innspilling ble anvendt i lydsporet til filmen *[[Quadrophenia (film)|Quadrophenia]]* (1979) og inkludert i albumet.

I 1999 listet BMI den som den niende mest fremførte sangen på radio og TV i det 20. århundre.

## Coverversjoner
* Gary Lewis and the Playboys spilte også inn sangen. Den ble utgitt på singlen Liberty 56093 i 1969 og på LP-platen *Close Cover Before Playing* (Liberty LST-7606). Sangen var arrangert av Al Capps og produsert av Snuff Garrett.
* På slutten av 1960-tallet og begynnelsen av 1970-tallet gjorde forskjellige sangere og band fra Sørøst-Asia coverversjoner av den, deriblant Teddy Robin & the Playboys, Felicia Wong i Hongkong, Tracy Huang på Taiwan samt Ervinna i Singapore.
* I 1978 oppnådde sangen popularitet innen countrymusikken, gjennom en coverversjon innspilt av Jacky Ward på singlen Mercury 55057.
* Dan Fogelberg spilte «Rhythm of the Rain» inn på single i en medley sammen med The Beatles' *«[[Rain]]»*. Sporet var hentet fra albumet *The Wild Places* (Epic 467005&nbsp;1), som ble utgitt i 1990.
* Den australske sangeren Jason Donovans versjon ble utgitt på single i 1990. I musikkvideoen, som er lagt til Hongkong, medvirker Donovan og en kvinnelig skuespiller. Han synger ute i regnet i en bakgård. I videoen poserer skuespilleren også som Audrey Hepburn og kysser Donovan ombord på et skip. Han spilte sangen inn på nytt til sitt album, *Let It Be Me* (2008).

## Norsk versjon
Lasse Hovd har skrevet en norsk tekst. På norsk bærer den tittelen «Regnets rytme».

### Innspilling
* Ole Ivars. Utgitt på singlen Troll TR&nbsp;238 i 1968.

## Listeplasseringer

## Referanser
Magnetosheath

**Magnetosheath** er regionen mellom magnetopausen og baugsjokket for en planets magnetosfære. Magnetfeltet som genereres av en planet blir svakt og uregelmessig i magnetosheath på grunn av vekselvirkning med den innkommende solvinden og er ute av stand til å reflektere de svært ladede partiklene fullstendig. Tettheten av partikler i denne regionen er betydelig lavere enn hva som finnes utover baugsjokket, men større enn i magnetopausen, og kan betraktes som en forbigående tilstand.

## Eksterne lenker
* The Encyclopedia of Astrobiology, Astronomy, and Spaceflight
* Institute of Geophysics and Planetary Physics
På gang 11

***På gang 11*** er en musikkassett med diverse artister, utgitt i 1983. Albumet er presentert av Knut Borge og Erik Hansen.

## Sporliste

# Gary Holton & Casino Steel: «Read All About It»
# Donna Summer: «She Works Hard For the Money»
# Marius Müller: «Dampmaskin»
# The Moody Blues: «Blue World»
# Hanne Krogh: «Jeg vil leve»
# Drama: «Some Kind of Wonderful»
# Nina Askeland: «You Can't Always Get What You Want»
# KLM: «OFK – på FM»
# Banana Airlines: «Sailor Boy»
# Marith: «Mr. Radio Man»
# 10cc: «Feel the Love»
# Hilde Heltberg: «Bit for bit»
# Joe Cocker: «Threw It Away»
# The Monroes: «Sunday People»
# Pål Thowsen: «Ad-Man»
# Anita Hegerland: «All the Way»

## Eksterne lenker
* *[http://www.discogs.com/Various-Kassett-Avisen-Musikk-På-Gang-11/release/878949 Kassett-Avisen Musikk På Gang 11]* på **www.discogs.com**
Strømningssjikt

Et **strømningssjikt** er en elektrisk strøm som er begrenset til en overflate snarere enn å være spredt gjennom et volum av rom. Strømningssjikt er en del av magnetohydrodynamikk (MHD), studiet av oppførselen til elektrisk ledende væsker; hvis det er en elektrisk gjennom en del av volumet av en slik væske har magnetiske krefter en tendens til å fordrive den fra væsken og komprimerer sjiktet til tynne lag som passerer gjennom volumet.

## Referanser
Et medlem av juryen

***Et medlem av juryen*** (originaltittel: *The Juror*) er en amerikansk dramathriller fra 1996 med Demi Moore i hovedrollen. Sentrale biroller spilles av Alec Baldwin og James Gandolfini. Regi er ved Brian Gibson.

Filmen ble dårlig mottatt av anmelderne og ble heller ingen publikumssuksess.

## Handling
Annie Laird (Demi Moore) er en kunstner som lever i en lite lønnsom kunstnertilværelse sammen med sin sønn Oliver, som hun såvidt klarer å forsørge takket være en bijobb på kontor. Hun kjeder seg i denne tilværelsen, og blir derfor glad når hun kalles inn for å gjøre jurytjeneste i en stor mafiasak. Den tiltalte er sjef i Boffano-familien og anklaget for to drap. Hans familie går ikke av veien for noe for å få ham frikjent. Det ender med at de konsentrerer seg om å legge press på jurymedlemmet Anny. Det gjør de ved å hyre en utspekulert og sjarmerende leiemorder kalt Teacher for å tvinge henne til å sørge for en frikjennelse. Men alenemoren er ikke så påvirkelig som først antatt.

## Om filmen
Demi Moore ble tildelt en Razzie Award i klassen «verste kvinnelige skuespiller».
;Anmelderne
Filmen ble dårlig mottatt av kritikerne, noe som gjenspeiles i at den bare har fått 15% på Rotten Tomatoes (2011). Den amerikanske filmanmelderen Roger Ebert gav den to av fire stjerner.

Den fikk en halvgod mottakelse av Aftenpostens anmelder som gav ros til Moores rollespill.

;Publikum
Filmen ble ingen publikumssuksess da den kun innbrakte $22 millioner i USA, noe som bare var halvparten av produksjonsutgiftene.

## Rollebesetning
* Demi Moore – Annie Laird
* Alec Baldwin – Mark Cordell 
* James Gandolfini – Eddie
* Anne Heche – Juliet
* Joseph Gordon-Levitt – Oliver Laird
* Lindsay Crouse – Tallow
* Tony Lo Bianco – Louie Boffano
* Michael Rispoli – Joseph Boffano
* Matthew Cowles – Rodney
* Matt Craven – Boone
* Frank Adonis – DeCicco

## Referanser


## Eksterne lenker
*
Dundretkullen

**Dundretkullen** er en hoppbakke i Gällivare i Sverige. Bakken ligger på nordøstsiden av fjellet Dundret, i tilknytning til langrennsanlegget Hellnerstadion (tidligere Dundrets skidstadion), og har K-punkt 90 meter og bakkestørrelse 99 meter. Den ble drevet av Koskullskulle AIF, og ble brukt under junior-VM 1995. Bakken har også hatt renn i europacupen i hopp, samt et renn i B-verdenscupen i kombinert. Bakkerekorden er 100,5 meter, satt av Arve Vorvik (Norge) i europacupen 2. april 1995.

Hoppbakken ble åpnet i 1990, men har i senere år stått ubrukt og til forfalls, ettersom Koskullskulle AIF ikke lenger har en skihoppavdeling eller aktive skihoppere. Varmestua og bygninger ved bakken er også blitt utsatt for hærverk.

## Viktige renn (spesielt hopp)

## Kilder
*Skisprungschanzen-Archiv: Gällivare (besøkt 3. desember 2011)
*Dundret: En hundraårig vinterhistoria (besøkt 3. desember 2011)
*Norrbottens Kuriren: Backhoppan förfaller (4. juni 2011, oppdatert 7. juni 2011, besøkt 3. desember 2011)
*Emil Forss: Perfekta skidspår (blogg, 20. mars 2008, besøkt 3. desember 2011)